**Neptuniadene** (1962-1972) var en idrettskonkurranse for norske sjøfolk arrangert av Velferdstjenesten. 
Konkurransen ble avholdt hvert annet år. 
Sjøfolkene fikk poeng og konkurrerte skip og skip imellom.
Idrettsøvelser var en viktig del i konkurransene, men også andre deler av velferdsvirksomheten som utgivelse av skipsavis, hobbyarbeid og sightseeingturer ga poeng.
Brannøvelser og liknende obligatorisk øvelser ble også tatt med.
Det ble konkurrert i flere idrettsgrener og størst var fotballen med en "nordisk" og en "norsk" serie med i alt 640 norske skipslag.
Gjennomsnittilig deltok i de seks Neptuniadene var 600 skip med 26 000 sjøfolk som deltagere.

Historie
--------

### 1962

Den første Neptuniaden åpnet 7. juli 1962 og ble avsluttet 2. februar 1963.
I løpet av 5 måneder deltok bortimot 25 000 sjøfolk fra 685 norske skip.
Bak arrangementet stod Velferdskontoret og NRK ved programmet Vi går ombord. M/T «Sydhav» vant konkurransen og førsteprisen ble overrakt av Erik Bye til foregangsmann stuert Odd Hansen fra Porsgrunn da skipet lå i Rotterdam.
Annenprisvinneren M/T «Wilchief» fikk sin pris overrakt av Arne Skaug, Norges ambassadør i London, til kaptein Sverre Lind.

### 1964

I den andre Neptuniaden i 1964 vant Wilf-båten Wilmara.

Ved Neptuniaden i 1964 var brannøvelse innført som aktivitet.

### 1966

Den tredje Neptuniaden åpnet 19. juni 1966 i Grimstad og ble overført på radio med Erik Bye som programleder.

Neptuniaden i 1966 samlet ca. 25 000 deltagere fra 621 skip. 
Det ble også arrangert en folkekamp i friidrett mellom Aust-Agder og handelsflåten som Aust-Agder vant.
Det deltok over 6000 innbyggere fra Aust-Agder og vel 5000 fra handelsflåten.

### 1968

Den fjerde Neptuniaden ble åpnet i Bergen 7. juni 1968 og varte frem til 25. oktober 1968.
Velferdsrådet sammen med sentralutvalget for sjømannsidretten stod som arrangør.

I 1968 deltok 624 skip og om lag 26 000 enkeltdeltagere. 
Det ble avviklet 1142 fotballkamper, 1320 friidrettsarrangementer, 1602 andre idrettsarrangementer og andre tiltak.
Skipet som vant arrangerte 126 idrettsøvelser, 46 sikkerhetsøvelser, 9 underholdningsarrangementer og 3 store turneringer.

### 1970

Neptuniaden i 1970 ble åpnet av handelsminister Otto Grieg Tidemand i Haugsund 15. august 1970 og ble avsluttet 31. desember 1970.
Neptuniaden i 1970 samlet 9429 deltagere fra 472 skip og 43 nasjoner.

### 1972

Den sjette og siste Neptuniaden ble åpnet i Tromsø 1. september 1972 og ble vunnet av M/S «Høegh Miranda» og premieutdelingen foregikk på i Erik Byes program *Lørdagskveld* i 1973.

Referanser
----------

1. 1 2 3 4 5  Sandberg, Alf M. (1998). *Lokalidrett i 100 år: Idrettsforeningen Trauma*. Færvik: A.M. Sandberg. s. 249. ISBN 8299455227.
2. 1 2 3 4  Mørk, Ulrik (1967). *Norsk lesebok for sjømannsskolen*. Oslo: Aschehoug.
3. 1 2  «Klart for den 6. Neptuniaden». *Fædrelandsvennen 1972.08.07*. NO. 1972-08-07. s. 11.
4. 1 2 3 4  Kolltveit, Bård (1942-) (1989). *Fra verdens ende mot de syv hav: Anders Wilhelmsen & Co 1939-1979*. Oslo: [s. n.] s. 103-108. ISBN 8299190509.
5. ↑  «500 skip med i Neptuniaden». *Aftenposten 1962.10.06*. NO. 1962-10-06. s. 5.
6. 1 2  «Nærmere 25000 sjøfolk deltok i "Neptuniaden"». *Stavanger Aftenblad 1963.02.04*. NO. 1963-02-04. s. 10.
7. ↑  «Neptuniaden i radio». *Trønder-Avisa 1966.06.18*. NO. 1966-06-18. s. 2.
8. 1 2 3  «St. meld nr 52 (1966-67). Om velferdsvirksomheten for sjøfolk i 1966». *Stortingsforhandlinger. 1966*. 1966. s. 9-11.
9. 1 2  «Neptuniaden åpner i Bergen 7. juni». *Bergens tidende 1968.05.24*. NO. 1968-05-24. s. 20.
10. 1 2 3  «St. meld. nr. 60. Om velferdsvirksomheten for sjøflok i 1968.». *Stortingsforhandlinger. 1968*. 1968. s. 10-12.
11. 1 2  «St. meld. nr. 61: Om velferdsvirksomheten for sjøflok i 1970». *Stortingsforhandlinger. 1970*. 1970. s. 12-13.
12. ↑  «St. meld. nr. 54. Om velferdsvirksomheten for sjøfolk i 1972». *Stortingsforhandlinger. 1972*. 1972. s. 13.
13. ↑  «Sikkerhetsøvelser som konkurranse i Neptuniaden». *Fædrelandsvennen 1973.03.14*. NO. 1973-03-14. s. 11.